[{"text_idx": "#000000", "text": "Kinnisvarauudised: Kodu koosneb peale siseruumi ka va\u0308lisruumist"}, {"text_idx": "#000001", "text": "Koduostjad ootavad kinnisvaraarendajalt ja\u0308rjest enam terviklikkust: lisaks siseruumidele peab olema la\u0308bimo\u0303eldult kujundatud ka va\u0308lisruum, kodu u\u0308mbritsev maastik. Terviklikust ja kasutajaso\u0303bralikust elukeskkonnast on saamas loomulik standard, mida eeldab arendajalt ka kohalik omavalitsus, ma\u0308rgivad Raadius Arhitektid, Everaus Kinnisvara ja Merko u\u0308hiselt."}, {"text_idx": "#000002", "text": "Arhitekt Hanna-Loore O\u0303unpuu ettevo\u0303ttest Raadius Arhitektid so\u0303nab, et kodusoetajad on hakanud va\u0308liruumi aina enam hindama ning va\u0308lialade lahendamise osas on muutunud no\u0303udlikumaks ka kohalikud omavalitsused. \u201cNeed on positiivsed arengud, mis motiveerivad arendajaid ja arhitekte varasemast rohkem panustama sellesse, mis asub hoonete vahel. Selle tulemusena vo\u0303ib o\u0308elda, et kui olid ajad, mil elamuarenduste puhul oli ta\u0308iesti tavaline na\u0308ha lihtsalt nii-o\u0308elda kaste po\u0303llu peal, siis praeguseks on maastikuarhitektuuri olulisus kasvamas ja uute hoonete u\u0308mber vo\u0303ib leida aina rohkem hea kvaliteediga ruumilahendusi ning la\u0308bimo\u0303eldud maastikuarhitektuuri,\u201d ra\u0308a\u0308gib O\u0303unpuu."}, {"text_idx": "#000003", "text": "Mo\u0308o\u0308dunud kuul avati Keila Kodu kortermajad, kuhu loodi samuti just Raadius arhitektide abiga haljastatud o\u0303ueala koos rohkete istumisalade ning rikkaliku viljapuuaia ja u\u0308hiskasutatava u\u0308rdiaiaga. \u201cKeila Kodu va\u0308lialade kujundus valmis arhitektide ja maastikukujundajate tiimi, kohaliku omavalitsuse ning arendaja tiheda ning la\u0308bimo\u0303eldud koosto\u0308o\u0308 tulemusel,\u201d kirjeldab O\u0303unpuu va\u0308lialade loomise protsessi, \u201cko\u0303igi osapoolte jaoks oli oluline, et maastikuarhitektuur oleks sobiv va\u0308a\u0308rikale asukohale Keila Mihkli kiriku ko\u0303rval ja sealset avalikku ruumi ta\u0308iendav. Lisaks pidasime oluliseks ala sidumist olemasoleva ja perspektiivse Keila linnaruumiga, pakkudes samaaegselt kortermaja elanikele oma hoovi tunnet.\u201d"}, {"text_idx": "#000004", "text": "Eelneva tulemusel rajati majade peasissepa\u0308a\u0308sude vahelisele alale haljastusega a\u0308a\u0308ristatud istumisalad ja hoonete u\u0308mber eriilmeline ko\u0303rghaljastus, mis aitab u\u0308htlasi luua privaatsust korterite vahel. \u201cVa\u0308lialade pa\u0308ikselisemasse lo\u0303unaosasse paigutasime viljapuudeala ja kogukonnaaia, mis annab kortermaja elanikele vo\u0303imaluse so\u0303na otseses mo\u0303ttes oma maa vilju maitsta. Lo\u0303pptulemusena tekkis Keila Kodu majade u\u0308mber mitmekesine va\u0308liruum, mis on u\u0308heaegselt tihedalt seotud avaliku ruumiga ja ka kohalikele elanikele kogukonnatunnet ning privaatsust pakkuv,\u201d on O\u0303unpuu veendunud."}, {"text_idx": "#000005", "text": "\u201cKeila Kodu on terviklik elukeskkond, kus kodu algab kaugemalt kui korteri va\u0308lisuks ning va\u0308rsked koduomanikud peavad la\u0308bimo\u0303eldud va\u0308lialadega lahendusest va\u0308ga lugu,\u201d ra\u0308a\u0308gib Keila Kodu kortermaju arendanud Everaus Kinnisvara tegevjuht Janar Muttik, \u201cterviklik elukeskkond aitab kaasa kodutunde tekkimisele ja edendab kogukonnatunnet tuues naabrid o\u0303uealale kokku."}, {"text_idx": "#000006", "text": "Loe uudist pikemalt Kinnisvarauudised.ee keskkonnas."}, {"text_idx": "#000008", "text": "Kui u\u0308ldiselt la\u0308ks kinnisvarasektoril 2022. aastal ha\u0308sti, siis alates kolmandast kvartalist hakkas turuno\u0303udlus va\u0308henema ning aasta lo\u0303pus saabus koos su\u0308gisega kinnisvaraturule kui mitte pa\u0308ris ja\u0308a\u0308aeg. \u2192 Loe rohkem"}, {"text_idx": "#000010", "text": "Kangru Kodu on privaatne elamukvartal metsa ru\u0308pes \u2013 linnulaulu ja ko\u0303rghaljastusega u\u0308mbritsetud elamukrundid ja ridaelamud asuvad Tallinna Piiril mitmete to\u0303mbekeskuste ja toidupoodide la\u0308histel. \u2192 Loe rohkem"}, {"text_idx": "#000011", "text": "Algavad Luige Kodude ehituse ettevalmistusto\u0308o\u0308d"}, {"text_idx": "#000013", "text": "Ole va\u0308rskete uudiste ja parimate pakkumistega kursis!"}]